
'Y BWThYN TO GWELMT. 
Dan gysgod craig, ar leohwedd bryn, 
Yn Nghymru lân mae bwthyn gwyn, 
Er rhu'r ystorm a fflachiad mellt, 
Yn dal ei dir mae'r bwth to gwellt; 
Ei furiau'n gadarn iawn, 
O feini calch a mawn, 
Ac yn lle gwydrau, rhoddwyd dellt, 
Ryw oes yn ol i'r bwth to gwellt. 


Mae ffynon beraidd, loew lân, 
A red yn fyw drwy'r ceryg mân, 
Am 61 o oesoedd mae yr un, 
Yn dal ei blas, mae fel y gwin ; 
E fu ein tadau hen 
Yn yfed o'i hysten, 
Pan dan galedi gofid blin, 
Yn gwylio gelyn rhyddid dyn. 


Pegallai'r muriau mudion hyii 
Ro'i hanes llawn o'r bwthyn gwyn, 
Y îam a'r plant o gylch y tan, 

Yn datgan eu hemynau man, 
Angelion gwynion gwawr 
Ddisgynent yno i lawr ; 

Pan saethai anian fforchiog fellt, 

Achubodd Duw y bwth to gwellt, 


Mewn bwth to gwel't, 'roedd baban bach, 

Yn deg ei rudd, a'i fron yn iach, 

A'i dirion fam yn siglo'r cryd ! 

Daeth ef yn gawr i siglo'r byd ; 
Dyoddefodd lawer loes, 
Er hyny Orist a'i groes, 

Oedd sylwedd ei daranllyd lef, 

A miloedd droes i 'mofyn Nef. 


Os digwydd Cymro fyn'd o'i wlad, 
A. gadael llety mam a thad, 
Y bwth to gwellt ar ael y bryn, 
Anghofia'n llwyr, a'i fariau gwyn; 
Wel ciliwch rhagddo ffwrdd, 
Nid yw ei frol ond twrdd, 
Sef gwadu iaith ei fam a fyn, 
A'r bwth to gwellt ar ael y bryn. 
LLAWDDOG,' 
Cafwyd corph plentyn wedi eì roddi 
mewn casgen mewn pwll o ddwfr yn Sketty. 

Mewn pacedi a tiniau, gan bob Grocer 





